b'\n_START_ARTICLE_\nLuftrenser\n_START_PARAGRAPH_\nEn luftrenser er en innretning som bruker mekaniske eller og kjemiske luftfilter for \xc3\xa5 rense luft for u\xc3\xb8nskede partikler. En luftrenser har ofte ei luftpumpe eller ei vifte for \xc3\xa5 pumpe lufta inn i luftrenseren gjennom filtrene og ut tilbake i rommet igjen._NEWLINE_En luftrenser kan ha flere typer filter, og bruker ofte en kombinasjon av forskjellige filtre for \xc3\xa5 oppn\xc3\xa5 \xc3\xb8nsket renseeffekt._NEWLINE_Et vanlig filter for luftrensere er HEPA-filter. Dette filteret er bygget opp av mange sm\xc3\xa5 tr\xc3\xa5der som skaper et nett der partiklene i luften fanges og fester seg. Det finnes flere forskjellige typer HEPA-filter, og ikke alle er like effektive. Eksempler p\xc3\xa5 betegnelser er E11 eller H13. De forskjellige typene har forskjellige egenskaper n\xc3\xa5r det gjelder luftgjennomstr\xc3\xb8mning og partiklene som fanges. HEPA-filter brukes ofte ogs\xc3\xa5 i st\xc3\xb8vsugere. HEPA-filteret fjerner partikler fra luften. Dette kan v\xc3\xa6re st\xc3\xb8v, pollen, fiber fra kl\xc3\xa6r, trafikkforurensning og lignende._NEWLINE_I tillegg til HEPA-filter brukes ofte et kullfilter. Kullfilteret best\xc3\xa5r av kull som kan komme fra bambus. N\xc3\xa5r luften bl\xc3\xa5ses gjennom kullfilteret fanges luktpartikler. Kullfilteret brukes sammen med HEPA-filter, slik at HEPA-filteret fjerner st\xc3\xb8v og forurensning, mens kullfilteret fjerner lukten._NEWLINE_Avanserte luftrensere bruker ofte UV-lys i tillegg til dette. UV-lyset fjerner bakterier og virus fra luften. Enkelte luftrensere bruker ogs\xc3\xa5 en ionisering av luften for \xc3\xa5 bedre luftrensingen. Ved \xc3\xa5 ionisere de sm\xc3\xa5 partiklene i luften vil flere sm\xc3\xa5 partikler binde seg sammen til store partikler, som lettere fanges opp av filteret.'